Nordjyllands Politi stoppede lørdag aften en særdeles fuld mand på Hobrovej i Støvring. Politiet fik anmeldelsen klokken 21:24, efter de blev tippet om, at bilisten kørte usikkert. Da Politet fik stoppet den 62-årige mand, foretog de to udåndingsprøver på stedet. - Manden havde henholdsvis en promille på 3 og 3,18, da vi testede ham, siger Thomas Ottesen, vagtchef hos Nordjyllands Politi. Sigtet efter paragraf for vanvidsbilisme Vagtchefen oplyser, at manden er sigtet efter paragraffen om vanvidskørsel. Den 62-årige fik beslaglagt sin bil på stedet. Det er blodprøven, der er afgør, hvad det videre forløb bliver for manden, som er fra lokalområdet. - Hvis promillen holder, og den er over to, så bliver han frakendt sit kørekort, får en bøde, mister køretøjet og får en fængselsstraf, siger Thomas Ottesen.. Politiet forventer at få svar på blodprøven om en uges tid.

Referat:
Mandens bil blev beslaglagt på stedet.